Festa Marija Bambina - Mellieħa - 2010 Il-Beatitudni Tiegħu Gregorius III iżur is-Santwarju tal-Madonna tal-Mellieħa Waqt li l-Qdusija Tiegħu l-Papa Benedettu XVI kien fi triqtu lejn Malta fuq titjira tal-Alitalia minn Ruma, is-Santwarju tal-Madonna tal-Mellieħa kien qed jiġi onorat biż- żjara tal-Beatitudni Tiegħu Gregorius III, Patrijarka ta' Antijokja, Lixandra u Ġerusalemm, akkumpanjat mill- Isqof ta' Antijokja u qaddej ieħor. Il-Bejatitudni Tiegħu, li għandu s-sedja tiegħu f'Damasku fis-Sirja, ġie jagħmel żjara hawn Malta fuq il- passi ta' San Pawl u fl-istess waqt biex jiltaqa' mal-Qdusija Tiegħu l-Papa. Ix- xewqa ewlenija tiegħu kienet li jmur iżur il-post fejn tradizzjonalment ġie nawfragat San Pawl. Il-Bejatitudni Tiegħu ġie milqugħ mis-Sur Robert Cutajar, Sindku tal- Mellieħa, u membri oħra tal-Kunsill Lokali u mbagħad ġie mdawwar mal-kumpless tas-Santwarju fejn wera interess kbir għan-numru hekk sabiħ ta' ExVoto minquxin fuq il- ħitan ta' barra tas-Santwarju. Baqa' impressjonat bl-istatwa kbira ta' San Pawl li hemm fil-preċint tas- Santwarju. Hekk kif daħal fis-Santwarju, il-Patrijarka baqa' miexi dritt lejn ix-xbieha tal-Madonna u poġġa għarkubbtejh quddiem l-Ikona mpenġija fuq il-blat għeri tal-għar, eżatt fuq il-post fejn għoxrin sena ilu l-Qdusija Tiegħu l-Papa Ġwanni Pawlu Il kien qagħad għarkubbtejh jitlob quddiem il-Madonna. F'dak is-skiet tas- Santwarju huwa kanta b'leħen għoli diversi innijiet b'tifħir lill-Madonna u qal ukoll xi talb ieħor. Is-Sur Robert Cutajar imbagħad qal tliet Ave Marijiet u wara nqrat it-Talba l-qadima tal-Madonna tal-Mellieħa bl- Ingliż. Wara dan, Gregorius Ill baqa' tiela' fuq l-artal, qrib ħafna tal-Ikona qaddisa fejn ġie mogħti tifsira twila tal-istorja qadima u mirakoluża tagħha. Skond it-tradizzjoni, il-figura tal-Madonna bil- Bambin Ġesu fuq driegħha ġiet impenġija minn San Luqa meta kien ma' San Pawl waqt in-nawfraġju tiegħu qrib ħafna tal-Mellieħa, kważi elfejn sena ilu. Mal-milja taż-żmien id-devozzjoni kbira lejn l-Ikona qaddisa tkattret ħafna u eluf ta' pellegrini għadhom iżuru dan il-post qaddis sal-ġurnata tallum. Fil-ħemda ta' dik il-knisja sempliċi u żgħira, ħafna erwieħ ifittxu u jsibu l-għajnuna divina li tagħtihom serħan spiritwali tA ġizjo TA 1114 Dħisja 14 L-eluf kbar ta' ExVoto, jew wegħdi, huma xhieda ta' dan. Fl-aħħar ta' din iċ-ċerimonja ġew mibdula rigali bejn il-Bejatitudni Tiegħu l-Patrijarka Gregorius III u s-Sindku tal-Mellieħa Robert Cutajar flimkien mal- kappillan tal-Mellieħa Dun Karm Mercieca. Il-Patrijarka ġie ippreżentat ukoll bi Ktieb fuq il-kwadri ExVoto tas- Santwarju tal-Mellieħa. Aktar tard il-Patrijarka ġie mwassal sal-Bajja tal-Għadira minn fejn tela' fuq lanċa li ħadet lilu u l-grupp kollu lejn il-Gżejjer ta' San Pawl. Hemmhekk huwa qata' x-xewqa kbira tiegħu meta niżel fuq il-gżira ta' San Pawl fejn wara kixef ukoll irħama li tfakkar dik iż-żjara. L-għada l-Ħadd, il-Bejatitudni Tiegħu Gregorius Ill ikkonċelebra mal-Qdusija Tiegħu l-Papa Benedettu XVI fil-quddiesa li saret fil-Furjana.